Príloha č. 5a súťažných podkladov

**Kritériá na vyhodnotenie ponúk a pravidlá ich uplatnenia**

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

**Kritériá na vyhodnotenie ponúk** (ďalej len „kritérium/kritériá“)**:**

**Kritérium č. 1**

I:I Hodnotenie expertom

**Relatívna váha kritéria č. 1:**

*Hodnota relatívnej váhy príslušného kritéria je 40 %.*

**Pravidlá na uplatnenie kritéria č. 1:**

*Pravidlá a doplňujúce informácie na uplatnenie kritéria č. 1 a spôsob výpočtu sú upravené v časti I.I (Hodnotenie expertom) Prílohy č. 5b súťažných pokladov.*

**Kritérium č. 2**

*1.2.1 DICE skóre*

**Relatívna váha kritéria č. 2:**

*Hodnota relatívnej váhy príslušného kritéria je 5 %.*

**Pravidlá na uplatnenie kritéria č. 2:**

*Pravidlá a doplňujúce informácie na uplatnenie kritéria č. 2 a spôsob výpočtu sú upravené v časti 1.2.1 (DICE skóre) Prílohy č. 5b súťažných pokladov.*

**Kritérium č. 3**

*1.2.2 Priemerná Hausdorffova vzdialenosť*

**Relatívna váha kritéria č. 3:**

*Hodnota relatívnej váhy príslušného kritéria je 5 %.*

**Pravidlá na uplatnenie kritéria č. 3:**

*Pravidlá a doplňujúce informácie na uplatnenie kritéria č. 3 a spôsob výpočtu sú upravené v časti 1.2.1 (Priemerná Hausdorffova vzdialenosť) Prílohy č. 5b súťažných pokladov.*

**Kritérium č. 4**

*2.1 Rozsah ponuky anatomických štruktúr*

**Relatívna váha kritéria č. 4:**

*Hodnota relatívnej váhy príslušného kritéria je 15 %.*

**Pravidlá na uplatnenie kritéria č. 4:**

*Pravidlá a doplňujúce informácie na uplatnenie kritéria č. 4 a spôsob výpočtu sú upravené v časti 2.1 (Rozsah ponuky anatomických štruktúr) Prílohy č. 5b súťažných pokladov.*

**Kritérium č. 5**

*2.2 Úroveň automatizácie klinického procesu*

**Relatívna váha kritéria č. 5:**

*Hodnota relatívnej váhy príslušného kritéria je 10 %.*

**Pravidlá na uplatnenie kritéria č. 5:**

*Pravidlá a doplňujúce informácie na uplatnenie kritéria č. 5 a spôsob výpočtu sú upravené v časti 2.2 (Úroveň automatizácie klinického procesu) Prílohy č. 5b súťažných pokladov.*

**Kritérium č. 6**

**Celková cena za uskutočnenie požadovaného predmetu zákazky vyjadrená v EUR s DPH**

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

**Relatívna váha kritéria č. 6:**

*Hodnota relatívnej váhy príslušného kritéria je 25 %.*

**Pravidlá na uplatnenie kritéria č. 6:**

*Pravidlá a doplňujúce informácie na uplatnenie kritéria č. 6 sú upravené v časti 3.1 (Celková cena riešenia) Prílohy č. 5b súťažných pokladov.*

Pri vyhodnocovaní ponúk systémom JOSEPHINE sa budú automatizovane týmto systémom prideľované body zaokrúhľovať na dve desatinné miesta. Systém JOSEPHINE automaticky označí ponuku s najvyšším bodovým súčtom kritérií č. 1 až 6 za prvú, ponuku s druhým najvyšším bodovým súčtom kritérií č. 1 až 6 označí za druhú, ponuku s tretím najvyšším bodovým súčtom kritérií č. 1 až 6 označí za tretiu, atď.

V prípade rovnosti dosiahnutých bodov u viacerých uchádzačov, rozhoduje o poradí ponúk pred uskutočnením elektronickej aukcie návrh na plnenie kritéria č. 1.

Ponuky uchádzačov, ktoré systém JOSEPHINE automatizovane vyhodnocoval podľa predmetného kritéria, budú následne systémom JOSEPHINE zaradené do elektronickej aukcie, ktorá sa vykoná na základe vyzvania týchto uchádzačov na účasť v elektronickej aukcii prostredníctvom systému JOSEPHINE.

ELEKTRONICKÁ AUKCIA

**PODMIENKY ELEKTRONICKEJ AUKCIE** – **KRITÉRIUM: NAJLEPŠÍ POMER CENY A KVALITY**

**1.       Všeobecné informácie**

* 1. **Elektronická aukcia** je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol a nových hodnôt, ktoré sa týkajú určitých prvkov ponúk.
	2. Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
	3. **Vyhlasovateľ eAukcie** (ďalej len „vyhlasovateľ“) je Ministerstvo zdravotníctva SR, bližšie špecifikovaný v týchto súťažných podkladoch.
	4. **Predmet eAukcie** je rovnaký ako predmet zákazky, uvedený v oznámení o vyhlásení verejného obstarávania a bližšie špecifikovaný v súťažných podkladoch.
	5. **Administrátor** vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol a nových hodnôt, ktoré sa týkajú určitých prvkov ponúk.
	6. **Elektronická aukčná sieň** (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol a nové hodnoty, ktoré sa týkajú určitých prvkov ponúk.
	7. **Prípravné kolo** je časť postupu, v ktorom sa po sprístupnení eAukčnej siene uchádzači oboznámia s  Aukčným prostredím pred zahájením Aukčného kola (elektronickej aukcie).
	8. **Aukčné kolo** (elektronická aukcia) je časť postupu, v ktorom prebieha on-line vzájomné porovnávanie cien a nových hodnôt, ktoré sa týkajú určitých prvkov ponúk, ponúkaných uchádzačmi prihlásených do eAukcie a ich vyhodnocovanie v limitovanom čase.

**2.**         **Priebeh**

2.1   Názov eAukcie:

 **„Nástroj na zlepšenie plánovania rádioterapie za podpory umelej inteligencie“**.

Ponuky uchádzačov budú posudzované na základe hodnotenia podľa najlepšieho pomeru ceny a kvality so stanovením relatívnych váh jednotlivých kritérií nasledovne:

* Kritérium č. 1: necenové kritérium č. 1.1 Hodnotenie expertom 40 % (váha)
* Kritérium č. 2: necenové kritérium č. 1.2.1 Objektívna hodnotiaca metrika DICE skóre

5% (váha)

* Kritérium č. 3: necenové kritérium č. 1.2.2 Priemerná Hausdorffova vzdialenosť 5% (váha)
* Kritérium č. 4: necenové kritérium č. 2.1 Rozsah ponuky anatomických štruktúr 15 % (váha)
* Kritérium č. 5: necenové kritérium č. 2.2. Úroveň automatizácie klinického procesu 10 % (váha)
* Kritérium č. 6: cenové kritérium č. 3.1 Celková cena predmetu zákazky – váha 25 %.

Relatívna váha jednotlivých kritérií je stanovená v percentuálnych bodoch (resp. bodoch) a uvedená na 2 desatinné miesta. Prvky, ktorých hodnoty sú predmetom ponuky uchádzača v eAukcii, je celková ponuková cena za predmet zákazky v EUR s DPH. Necenové kritérium č. 1, č. 2, č. 3, č. 4 a č. 5 nebude možné v Aukčnom kole meniť. Tieto kritériá zostanú na úrovni ponuky uchádzača určenej na predbežné vyhodnotenie ponúk a zostanú počas priebehu Aukčného kola fixné. Body získané za tieto kritériá sa budú v rámci Aukčného kola automaticky pripočítavať k bodom získaným za ostatné kritériá.“

2.2. Vzorec na výpočet hodnotenia ponúk podľa najlepšieho pomeru ceny a kvality je uvedený v týchto súťažných podkladoch.

2.3 Cena bude vyjadrená v EUR s  DPH.

**2.4 V rámci úplného úvodného vyhodnotenia ponúk podľa kritéria stanoveného na vyhodnotenie ponúk vyhlasovateľ určí poradie uchádzačov porovnaním výšky dosiahnutých bodov. Po určení poradia na základe predložených ponúk v listinnej podobe vyhlasovateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené podmienky na predloženie nových  cien a nových hodnôt, ktoré sa týkajú určitých prvkov ponúk v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 zákona o verejnom obstarávaní. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním Aukčného kola. K Výzve vyhlasovateľ každému uchádzačovi priloží výsledok celkového predbežného vyhodnotenia jeho ponuky.**

**2.5   eAukcia sa bude vykonávať prostredníctvom sw PROEBIZ TENDERBOX.**

2.6     V Prípravnom kole sa uchádzači oboznámia s priebehom eAukcie a Popisom aukčného prostredia. Výzva obsahuje aj údaje týkajúce sa minimálneho kroku zníženia cenových ponúk, prípadne zníženia alebo zvýšenia ďalších prvkov, ktorých hodnoty sú predmetom úpravy v eAukcii, pravidlá predlžovania Aukčného kola a lehotu platnosti prístupových kľúčov a pod.

2.7  Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných ponúk, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení a priebehu eAukcie budú uvedené vo Výzve.

2.8   Aukčné kolo sa začne a skončí v termínoch  uvedených vo Výzve. Na začiatku Aukčného kola sa všetkým uchádzačom zobrazia:

* ich celková ponuková cena,
* najnižšia celková ponuková cena,
* ich dosiahnuté body pri jednotlivých kritériách,
* ich celkový počet dosiahnutých bodov,
* najvyšší celkový počet dosiahnutých bodov,
* ich priebežné umiestnenie (poradie).

Predmetom úpravy v eAukcii budú prvky, ktorých hodnoty sú predmetom ponuky uchádzača uvedené v eAukcii a ktoré sú uvedené v súťažných podkladoch - v Návrhu na plnenie kritérií, pričom sa bude automaticky prerátavať celkový počet bodov za všetky hodnotené kritériá spolu. Uchádzači budú upravovať ceny smerom nadol. Ostatné hodnoty, ktoré sa týkajú určitých prvkov ponúk, nebudú môcť uchádzači v eAukcii upravovať.

Vyhlasovateľ upozorňuje, že systém neumožní dorovnať ponuku uchádzača na priebežnom 1. mieste

(t.j. nebude možné urobiť takú zmenu ponuky, ktorá by v prepočte na body dorovnala počet bodov dosiahnutých uchádzačom s aktuálne najvýhodnejšou ponukou). Uchádzač bude o takto vzniknutej situácii informovaný.

V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

2.9   Minimálny krok zníženia pri kritériu č. 6 je **0,10 %** z aktuálnej ceny daného uchádzača.

2.10. Maximálny krok zníženia ceny uchádzača (pri akomkoľvek cenovom kritériu) nie je určený. Uchádzač však bude upozornený pri zmene ceny o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača. Maximálny krok pri necenových kritériách a neaukčných kritériách nie je stanovený.

2.11  Aukčné kolo bude ukončené, ak nedôjde k jeho predlžovaniu, uplynutím časového limitu **20 min.**

 eAukcia bude ukončená, ak na základe Výzvy nedostane vyhlasovateľ v lehote **20 min.** žiadne nové ceny alebo nové hodnoty, ktoré sú predmetom ponuky uchádzača a ktoré spĺňajú požiadavky uvedené v predchádzajúcich odsekoch.

Koniec eAukcie sa môže predĺžiť v prípade predkladania nových cien alebo nových hodnôt, ktoré sa týkajú určitých prvkov ponúk (teda pri akejkoľvek úspešnej zmene), v posledných **dvoch minútach** trvania elektronickej aukcie vždy o ďalšie **dve minúty** (tzn. k času, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný. Po ukončení eAukcie už nebude možné upravovať ceny a hodnoty, ktoré sa týkajú určitých prvkov ponúk a ktoré boli predmetom úpravy v eAukcii.

2.12 Výsledkom eAukcie bude zostavenie objektívneho poradia ponúk podľa najlepšieho pomer ceny a kvality (ekonomicky najvýhodnejšej ponuky) automatizovaným vyhodnotením.

2.13  Technické požiadavky na prístup do eAukcie: počítač uchádzača musí byť pripojený na Internet.
Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Edge,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

2.14  Podrobnejšie informácie o procese eAukcie budú uvedené vo Výzve.

2.15 Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.